open-index/open-wikipedia-markdown huggingface dataset:
ওয়াটার ড্রপ্‌স অন বার্নিং রক্স

***ওয়াটার ড্রপ্‌স অন বার্নিং রক্স*** () ২০০০ সালের ফরাসি নাট্য চলচ্চিত্র। রাইনার ওয়ের্নার ভাসবিন্ডার রচিত জার্মান নাটক, *[[Tropfen auf heisse Steine|ত্রোফেন আউফ হেইসি স্টেইনি]]* অবলম্বনে চলচ্চিত্রটি রচনা এবং পরিচালনা করেছেন ফ্রান্সিস ওজন। অভিনয়ে ছিলেন বার্নার্ড গিরদেউ, মালিক জিডি, লুডিভাইন স্যাগনিয়ার, আনা লেভিন প্রমুখ।

হাউট এট কোর্টের ব্যানারে চলচ্চিত্রটি প্রযোজনা করেছেন অলিভার ডেলবোস্ক, ক্রিটিন গোজলান, কেনজো হোরিকোশি, মার্ক মিসোনিয়ার এবং আলাইন সার্দে।

## অভিনয়ে
* বার্নার্ড গিরদেউ – লিওপইড
* মালিক জিডি – ফ্রান্জ
* লুডিভাইন স্যাগনিয়ার – আনা
* আনা লেভিন – ভেরা

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের এলজিবিটিকিউ সম্পর্কিত চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:জার্মান ভাষার চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র
বিষয়শ্রেণী:Bisexuality-related films
বিষয়শ্রেণী:নাটকের উপর ভিত্তি করে চলচ্চিত্র
বিষয়শ্রেণী:Films directed by François Ozon
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:ফরাসি বহুভাষিক চলচ্চিত্র
মণীন্দ্র রায়

**মণীন্দ্র রায়** (জন্ম: ৪ অক্টোবর ১৯১৯ - ২৮ আগস্ট ২০০০) সাহিত্য অকাদেমি পুরস্কার ও রবীন্দ্র পুরস্কার প্রাপ্ত একজন বিশিষ্ট বাঙালি কবি ছিলেন। 

## জীবন ও রাজনৈতিক মতাদর্শ
মণীন্দ্র রায় ১৯১৯ খ্রিষ্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলার শীতলাই গ্রামে জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন। কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে।

## রচনা ও স্বীকৃতি
মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তার প্রথম কবিতা ছাপা হয়। ১৯৩৯ সালে তার প্রথম কাব্যগ্রন্থ *ত্রিশঙ্কু* প্রকাশিত হয়। ১৯৪২ খ্রিষ্টাব্দে *একচক্ষু*, ১৯৪২ খ্রিষ্টাব্দে *ছায়া সহচর*, ১৯৪৮ খ্রিষ্টাব্দে *সেতুবন্ধন* কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি *ইয়াসিন মিঞা* নামে দীর্ঘ কবিতা লিখেছিলেন। তিনি *সীমান্ত* ও *নিষ্পন্ন* নামক দুটি পত্রিকার সম্পাদক ছিলেন। তিনি *অমৃত* ও *সত্যযুগ* নামে দুটি সাময়িক পত্রিকারও সম্পাদনা করেন। তার লেখা অন্যান্য উল্লেখযোগ্য গ্রন্থগুলি হল *কৃষ্ণচূড়া*, *অন্যপথ*, *অতিদূর আলোর রেখা*, *সুখের মেলাই*, *অমিল থেকে মিলে*,  *ভিয়েতনাম*, *লেনিন*, *নদী ঢেউ ঝিলমিল* প্রভৃতি। তিনি *জামায় রক্তের দাগ*, *নাটকের নাম ভীষ্ম*, *মাথায় জড়ানো জলপাই*, *পল্লব আমাকে বাঁচতে দাও*, *আমাকে জাগতে দাও* প্রভৃতি অনেকগুলি নাটকও রচনা করেন। ১৯৬৯ সালে তার দীর্ঘ কবিতা *মোহিনী আড়াল* সাহিত্য অকাদেমি পুরস্কার লাভ করে। ১৯৯৩ সালে তিনি 'সনেট সমগ্র' গ্রন্থের জন্য রবীন্দ্র পুরস্কারে ভূষিত হন।

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:পাবনা জেলার ব্যক্তি
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:২০০০-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাঙালি হিন্দু
বিষয়শ্রেণী:বাঙালি পুরুষ কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় সম্পাদক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:কলকাতার লেখক
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
আলু ভর্তা

**আলু ভর্তা** হল সিদ্ধ নরম আলু মরিচ (লংকা), পেঁয়াজ ও তেল মিশিয়ে পিষে তৈরিকৃত একধরনের খাদ্য। যা সাধারনত তরকারি হিসাবে খাওয়া হয়। ১৭৪৭ সালে হান্না গ্লাসসের লেখা *দ্যা আর্ট অভ কুকারি*তে আলুভর্তা তৈরীর পদ্ধতি বর্ণিত হয়েছে।

## উপকরণসমূহ
* আলু
* সরিষার তেল/ঘিঁ
* মরিচ
* পেঁয়াজ কুচি
* লবণ

## প্রস্তুত প্রণালী
প্রথমে একটি আলাদা পাত্রে পরিমাণমত আলু সিদ্ধ করে নিতে হবে। আলাদা একটি বাটিতে সিদ্ধ আলুর খোসা ছাড়িয়ে রেখে দিতে হবে। এবার পেঁয়াজ কুচি, মরিচ কুচি একটি ফ্রাই প্যানে হালকা তেলে একটু ভাজাভাজা করে নিতে হবে। এ পর্যায়ে সিদ্ধ আলুগুলো হাতের সাহায্যে চাপ দিয়ে ভেঙ্গে পিষতে হবে। সাথে ভাজা পেঁয়াজ ও মরিচকুচি এবং সরিষার তেল ভালভাবে মাখতে হবে। সাথে পরিমাণ মত লবণ দিতে হবে। অনেকে আলুর সাথে সিদ্ধ ডিম, সীম, বেগুন ইত্যাদিও ব্যবহার করেন।

এছাড়া অনেকে পোড়া মরিচ ব্যবহার করে; এতে ভর্তায় আলাদা এক প্রকার স্বাদ ও গন্ধ আসে। আবার কাঁচা মরিচ কুচিও ব্যবহার হয়। বৈচিত্র্য ও স্বাদের জন্য অনেক সময় ঘি ব্যবহার করা হয়।

## বিভিন্নতা
আলু ভর্তায় বিভিন্ন উপাদান যোগ করায় এর বিভিন্নতা এসেছে। যেমনঃ

* আলু ভর্তা
* ডিম ও আলু ভর্তা
* শিম ও আলু ভর্তা

## চিত্রশালা

Kashmiri Dum Aaloo.JPG|কাশ্মীরি আলু ভর্তা
আলু ভর্তা - alu vorrta.jpg|দেশী আলু ভর্তা
MashedPotatoes.jpg|ব্রিটিশ আলু ভর্তা


## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:ভর্তা
বিষয়শ্রেণী:ভারতীয় রন্ধনশৈলী
জ্যাক রাইডার

**জন জ্যাক রাইডার**, এমবিই (; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী **জ্যাক রাইডার** ড্রাইভে অভিজ্ঞতা প্রদর্শন করেন। তার মিডিয়াম-পেস বোলিং যথেষ্ট কার্যকর ছিল।

## খেলোয়াড়ী জীবন
ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তার টেস্ট গড় অ্যালান বর্ডারের চেয়েও বেশি। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তার ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তার ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘণ্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন।

## সম্মাননা
স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন।

১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তার দেহাবসান ঘটে।

## তথ্যসূত্র

## আরও দেখুন
* বিল ব্রাউন
* বিল পন্সফোর্ড
* অস্ট্রেলিয়া জাতীয় ক্রিকেট দল

## বহিঃসংযোগ

*
*
*অস্ট্রেলিয়ান ডিকশনারি অব বায়োগ্রাফিতে জ্যাক রাইডার

বিষয়শ্রেণী:১৮৮৯-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়া জাতীয় ক্রিকেট দল নির্বাচক
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
নির্বাক (চলচ্চিত্র)

***নির্বাক *** একটি ভারতীয় বাংলা চলচ্চিত্র। এই চলচ্চিত্রটি পরিচালনা করেছেন সৃজিত মুখোপাধ্যায়।  অভিনয় করেছেন সুস্মিতা সেন, যীশু সেনগুপ্ত, ঋত্বিক চক্রবর্তী এবং অঞ্জন দত্ত। সৃজিত পরিচালিত সেরা চলচ্চিত্রগুলোর মধ্যে একটি হলো নির্বাক।এই চলচ্চিত্রেই সুস্মিতা সেন সর্বপ্রথম বাংলা ভাষায় অভিনয় শুরু করেন।.

## অভিনয়
* সুস্মিতা সেন
* অঞ্জন দত্ত
* যীশু সেনগুপ্ত
* ঋত্বিক চক্রবর্তী

## তথ্যসূত্র

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:পশ্চিমবঙ্গের পটভূমিতে চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:সৃজিত মুখোপাধ্যায় পরিচালিত চলচ্চিত্র
বিমলচন্দ্র ঘোষ

**বিমলচন্দ্র ঘোষ** (১২ ডিসেম্বর ১৯১০ – ২২ অক্টোবর ১৯৮১) একজন বাঙালি বামপন্থী কবি ছিলেন।

## জন্ম
বিমলচন্দ্র ঘোষ ১৯১০ খ্রিষ্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তার পিতার নাম ছিল নগেন্দ্রনাথ ঘোষ। তাদের পৈতৃক বাড়ি ছিল হাওড়ার বালি শহরে।

## শিক্ষা ও কর্মজীবন
১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন।

## কবিতা ও গান
বিমলচন্দ্র ঘোষের উল্লেখযোগ্য কাব্যগ্রন্থ হল *জীবন ও রাত্রি*, *দক্ষিণায়ন*, *উলুখড়*, *দ্বিপ্রহর ও অন্যান্য কবিতা*, *ফতোয়া*, *নানকিং*, *সাবিত্রী*, *বিশ্বশান্তি*, *ভুখা ভারত*, *উদাত্ত ভারত*, *রক্তগোলাপ* প্রভৃতি। *নানকিং* কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তার লেখা *উজ্জ্বল একঝাঁক পায়রা*, *শোনো বন্ধু শোনো প্রাণহীন এই শহরের ইতিকথা*, *ঝড় উঠেছে বাউল বাতাস*, *সুরের আকাশে তুমি যে গো শুকতারা* প্রভৃতি জনপ্রিয়তা লাভ করেছিল। তিনি ''শাপ মোচন'' চলচ্চিত্রের জন্য সঙ্গীতরচনা করেছিলেন।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:বাঙালি কবি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি লেখক
নজদ অভিযান

**নজদ অভিযান** হল উসমানীয় সাম্রাজ্যের পক্ষ থেকে মিশর কর্তৃক পরিচালিত ধারাবাহিক সামরিক অভিযান। এটি ১৮১১ সাল থেকে ১৮১৮ সাল পর্যন্ত স্থায়ী উসমানীয়-সৌদি যুদ্ধের অংশ। ১৮১৭-১৮ সময়ের এই অভিযানে ইবরাহিম পাশা নেতৃত্ব দেন। সুলতান দ্বিতীয় মাহমুদের আদেশে দিরিয়া জয় ও প্রথম সৌদি রাষ্ট্রের পতন ঘটানো তাদের লক্ষ্য ছিল।

হানাকিয়াহ থেকে প্রায় ৩০,০০০ সৈনিক মদিনার পশ্চিমে অগ্রসর হয়। ১৮১৭ সালের নভেম্বরে তারা মাওয়িয়া গ্রাম দখল করে। এরপর আল রাস, আল খাবরা, উনাইজা ও বুরাইদা ডিসেম্বরে দখল করা হয়। ১৮১৮ সালের এপ্রিলে তারা দিরিয়া পৌছায়। কয়েকমাস অবরোধ করার পর ৯ সেপ্টেম্বর আবদুল্লাহ বিন সৌদ সমর্পণ করেন।

## আরও দেখুন
*নজদ

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:সৌদি আরব জড়িত লড়াই
বিষয়শ্রেণী:১৮১৭-এ মিশর
বিষয়শ্রেণী:১৮১৮-এ মিশর
বিষয়শ্রেণী:নজদের ইতিহাস
বিষয়শ্রেণী:১৮১৭-এ এশিয়া
বিষয়শ্রেণী:১৮১৮-এ এশিয়া
ইয়েনবুর যুদ্ধ

**ইয়ানবুর যুদ্ধ** ১৮১১ সালে সংঘটিত সৌদি ও উসমানীয়দের মধ্যকার একটি রক্তপাতহীন মুখোমুখি অবস্থাকে নির্দেশ করে। উসমানীয় সুলতান মিশরের মুহাম্মদ আলি পাশাকে সৌদিদের কাছ থেকে মক্কা পুনরুদ্ধারের আদেশ দেন। মুহাম্মদ আলি তার ছেলে তুসুন পাশাকে ১০,০০০ সৈনিক দিয়ে পাঠান। তারা ইয়ানবুতে অবতরণ করে অভিযান শুরু করে এবং একে অন্যান্য শহর জয় করার জন্য এই শহরকে স্টেশন হিসেবে ব্যবহার করা হয়।

তুসুনের বাহিনী সফলভাবে ইয়ানবুতে অবতরণ করে। সৌদিদের মাত্র ৭০ জন লোক উপস্থিত ছিল এবং তারা আত্মসমর্পণ করে।

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:সৌদি আরব জড়িত লড়াই
বিষয়শ্রেণী:ইয়ানবু
বিষয়শ্রেণী:সৌদি আরবের ইতিহাসে উসমানীয় যুগ
বিষয়শ্রেণী:১৮১১-এ এশিয়া
বিষয়শ্রেণী:প্রাণহানিবিহীন লড়াই ও সংঘাত
দিরিয়া অবরোধ

**দিরিয়া অবরোধ** ১৮১৮ সালে উসমানীয়-সৌদি যুদ্ধের শেষপর্যায়ে নজদ অভিযানের সময় সংঘটিত হয়। ইবরাহিম পাশার বাহিনী দিরিয়া পৌছালে আবদুল্লাহ বিন সৌদ দুর্বল সেনাবাহিনী নিয়ে তার রাজধানী রক্ষা করতে থাকেন। কয়েক মাসের অবরোধের পর ৯ সেপ্টেম্বর আবদুল্লাহ বিন সৌদ আত্মসমর্পণ করেন। তাকে বন্দী করে তার কোষাধ্যক্ষ ও সচিবকে সহ কায়রো নিয়ে যাওয়া হয়। পরে আবদুল্লাহকে ইস্তানবুল পাঠানোর পর সেখানে মৃত্যুদণ্ড দেয়া হয়। আরব উপদ্বীপের সকল প্রতিপক্ষকে দমন করে ইবরাহিম পাশা কায়রো ফিরে আসেন।

## তথ্যসূত্র

## বহিঃসংযোগ
* Diriyah official website

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্যে ঘটিত অবরোধ
বিষয়শ্রেণী:সৌদি আরব জড়িত লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
আল সাফরার যুদ্ধ

**আল সাফরার যুদ্ধ** উসমানীয়-সৌদি যুদ্ধ চলাকালে সংঘটিত হয়। তুসুন পাশার বাহিনী মদিনা পুনরুদ্ধারের জন্য গোলন্দাজ বাহিনী ও সরঞ্জাম নিয়ে সামনে অগ্রসর হলে আল সাফরা উপত্যকায় সৌদ আল কবিরের মুখোমুখি হয়। সৌদের সেনাবাহিনী ২০০ ঘোড়সওয়ার এবং প্রায় ১০,০০০ এর মত লোক নিয়ে সফলভাবে মদিনা প্রতিরোধ করে। তিনদিন লড়াইয়ের পর মিশরীয়রা পিছু হটে ইয়ানবুর ঘাঁটিতে ফিরে যায়।

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:সৌদি আরব জড়িত লড়াই
বিশ্ব আবহাওয়া সংস্থা

**বিশ্ব আবহাওয়া সংস্থা** () জাতিসংঘের একটি বিশেষায়িত সংস্থা। এটির ১৯৩ সদস্য রাষ্ট্র ও টেরিটোরি রয়েছে। ১৮৭৩ সালে, আন্তর্জাতিক আবহাওয়া সংস্থা থেকে এর উত্‍পত্তি হয়। বিশ্ব আবহাওয়া সংস্থা ১৯৫০ সালের ২৩ মার্চ প্রতিষ্ঠিত হয়।

## প্রতিষ্ঠা
WMO এর আগে ছিল ইন্টারন্যাশনাল মেটিওরোলজিক্যাল অর্গানাইজেশন (IMO)। WMO তৈরি করা হয়েছিল বিশ্ব আবহাওয়া কনভেনশন দ্বারা, যা IMO-এর ১২ তম পরিচালক সম্মেলনে গৃহীত হয়েছিল।

WMO এর সদর দপ্তর সুইজারল্যান্ডের জেনেভায় অবস্থিত। 
## কার্যক্রম
বিশ্বব্যাপী আবহাওয়া পর্যবেক্ষণ ব্যবস্থা প্রতিষ্ঠা, অন্যান্য ক্ষেত্রে আবহাওয়াবিদ্যার প্রয়োগ এবং স্বল্পোন্নত দেশগুলোত জাতীয় আবহাওয়া সংক্রান্ত পরিষেবাগুলির উন্নয়নের জন্য গঠিত হয়।

### আবহবিদ্যা-সম্বন্ধীয় সংকেতগুলো

## বিশ্ব আবহাওয়া দিবস

*১৯৫১ সাল থেকে সারাবিশ্বে ২৩ মার্চ বিশ্ব আবহাওয়া দিবস পালিত হয়ে আসছে ।

## সভ্যপদ

## আরও দেখুন
আবহাওয়া
বিশ্ব আবহাওয়া দিবস

## তথ্যসূত্র

## বহিঃসংযোগ

*WMO.int – Official Website
*WMO country codes from the International Comprehensive Ocean-Atmosphere Data Set
*WCC-3

বিষয়শ্রেণী:আবহাওয়া
বিষয়শ্রেণী:বিশ্ব আবহাওয়া সংস্থা
বিষয়শ্রেণী:জাতিসংঘের বিশেষায়িত সংস্থা
বিষয়শ্রেণী:আন্তর্জাতিক বৈজ্ঞানিক সংস্থা
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:১৯৫০-এ প্রতিষ্ঠিত বৈজ্ঞানিক সংগঠন
তৌহিদউল্লাহ

**তৌহিদউল্লাহ** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
তৌহিদউল্লাহর বাড়ি কুমিল্লার চৌদ্দগ্রাম উপজেলার জগন্নাথ ইউনিয়নের কাঠকড়া গ্রামে। তার বাবার নাম আবদুল মান্নান ভূঁইয়া এবং মায়ের নাম আয়েশা খাতুন। তার স্ত্রীর নাম কূলসূমবেগম দ ম্পতির দুই মেয়ে ফাতেমা, জুুুলেখা।

## কর্মজীবন
১৯৭১ সালে ৬ ইস্ট বেঙ্গল রেজিমেন্টে কর্মরত ছিলেন তৌহিদউল্লাহ। তখন এই রেজিমেন্টের অবস্থান ছিল পাকিস্তানের পেশোয়ারে। তিনি ছুটিতে ছিলেন।

## মুক্তিযুদ্ধে অবদান
১৯৭১ সালের ৭ বা ৮ নভেম্বর। ফেনী জেলার বিলোনিয়া এলাকার অনেক স্থানে ছিল পাকিস্তানিদের মজবুত প্রতিরক্ষা। ৩১ অক্টোবর থেকে ওই এলাকায় বৃষ্টি হচ্ছিল। কয়েক দিন মুষলধারে বৃষ্টি হয়। এর মধ্যে যুদ্ধও চলছিল। সেদিনও টিপটিপ বৃষ্টির মধ্যেই সন্ধ্যার পর চিথলিয়ার কাছে মুহুরী নদীর পশ্চিমে ধানীকুণ্ডের দক্ষিণে তৌদিউল্লাহসহ ২০ জনের একটি দল রেকি করতে যান। তার হাতে ছিল এলএমজি। তাঁদের উদ্দেশ্য ছিল শত্রুর অবস্থান ও শক্তি সম্পর্কে তথ্য সংগ্রহ করা। দুর্ভাগ্যবশত তারা শত্রুর অ্যামবুশে পড়ে যান। পরে তাঁদের কোম্পানি কমান্ডার লেফটেন্যান্ট ইনাম-উজ-জামান খবর পেয়ে মুক্তিযোদ্ধাদের বড় একটি দল সেখানে পাঠান। তারা পাকিস্তানিদের পাল্টা আক্রমণ করে। মুক্তিযোদ্ধাদের পাল্টা আক্রমণে পাকিস্তানিরা পিছু হটতে বাধ্য হয়। অন্ধকারে হঠাৎ একসঙ্গে অনেক অস্ত্রের গর্জন শুরু হয়। ঝাঁকে ঝাঁকে গুলি। আচমকা আক্রমণে মুক্তিযোদ্ধারা সবাই অপ্রস্তুত। তৌহিদউল্লাহ একেবারে শত্রুর নাগালের মধ্যে। পজিশন নেওয়ার আগেই কয়েকটি গুলি এসে বিদ্ধ হলো তার পায়ে। নিমেষে তার শরীর যন্ত্রণায় কুঁকড়ে গেল। চোখের সামনে সহযোদ্ধা আজিজ গুলিবিদ্ধ হয়ে শহীদ হলেন। আহত হলেন আরও কয়েক সহযোদ্ধা। রক্তে ভেসে গেল জায়গাটা। রুদ্ধশ্বাস এক অবস্থা। ভাবনা-প্রস্তুতির সময় নেই। সহযোদ্ধা কেউ কেউ পাল্টা আক্রমণের চেষ্টা করলেন। তৌহিদউল্লাহও প্রাণপণে চেষ্টা করলেন; কিন্তু পারলেন না। বিশৃঙ্খল হয়ে পড়েছে তাঁদের গোটা দল। এমন অবস্থায় পশ্চাদপসরণ ছাড়া তাঁদের সামনে আর কোনো বিকল্প থাকল না। তৌহিদউল্লাহ মুক্তিবাহিনীর একজন সাহসী যোদ্ধা ছিলেন। তিনি ২ নম্বর সেক্টরের রাজনগর সাবসেক্টর এলাকার অন্তর্গত ফুলগাজী, মুন্সিরহাট, বন্ধুরহাটসহ আরও কয়েক স্থানে যুদ্ধ করেন। ২১ জুন পর্যন্ত বিলোনিয়া মুক্ত ছিল। সে সময় তিনি ফেনীর দক্ষিণে একটি ডিফেন্সে ছিলেন। ২১ জুন তিনটি হেলিকপ্টার এসে তাঁদের অবস্থানের ৫০০ গজ দূরে নামে। তারা তখন ভেবেছিলেন, হেলিকপ্টারগুলো মুক্তিবাহিনীর। আসলে সেগুলো ছিল শত্রুর হেলিকপ্টার। যখন হেলিকপ্টার থেকে পাকিস্তানি সেনা নামতে থাকে, তখন তাঁদের ভুল ভাঙে। তৌহিদউল্লাহ তার এলএমজি দিয়ে হেলিকপ্টার লক্ষ্য করে ব্রাশফায়ার করেন। কিন্তু তার আগেই হেলিকপ্টার অনেক ওপরে উঠে যায়। সেদিন সেখানে দুই পক্ষে ব্যাপক গোলাগুলি হয়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বীর বিক্রম
কংকালীতলা

**কঙ্কালীতলা** হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি গ্রাম পঞ্চায়েত ও হিন্দু তীর্থ।

## ভূগোল
কঙ্কালীতলা বোলপুর শহর থেকে  দূরে বোলপুর-লাভপুর রোডের উপর অবস্থিত। এই শহর কোপাই নদীর তীরে অবস্থিত। কঙ্কালীতলা বোলপুর—শ্রীনিকেতন ব্লকের অধীনস্থ একটি গ্রাম পঞ্চায়েত।

কঙ্কালীতলা গ্রাম পঞ্চায়েতের অধীনস্থ গ্রামগুলি হল: বেঙ্গুটিয়া, জলজলিয়া, কর্পটিকুড়ি, সাংরি মাহুলা, সাংরি, রাউতারা, গোপালপুর, কুচলি, ধুলটিকুড়ি, বাগদাউরা, বিশেঘাটা, আমদাহারা, ক্ষুদ্র আমদাহারা, পাথরঘাটা, কেশরাদিহি, সীতাপুর, পদ্মাবতীপুর, খোশ কদম্বপুর, উত্তর নারায়ণপুর ও লায়েক বাজার। 
থাম্ব|কঙ্কালীতলা মন্দির

## জনপরিসংখ্যান
২০০১ সালের জনগণনা অনুসারে, কঙ্কালীতলা গ্রাম পঞ্চায়েতের জনসংখ্যা ১৯,২২৯।

## রাজনীতি
সীমানা পুনর্নির্ধারণ কমিশনের সিদ্ধান্ত অনুসারে কঙ্কালীতলা গ্রাম পঞ্চায়েতটি নানুর বিধানসভা কেন্দ্র ও বোলপুর লোকসভা কেন্দ্রের অধীনস্থ।

## সংস্কৃতি

কঙ্কালীতলা মন্দির একটি শক্তিপীঠ। হিন্দু বিশ্বাস অনুসারে, দক্ষযজ্ঞের পর এখানে দেবী সতীর কঙ্কাল পড়েছিল। এখানে দেবীর নাম দেবগর্ভা ও ভৈরবের নাম রুরু। কঙ্কালীতলায় অন্যান্য কিছু মন্দিরও আছে।

## বহিঃসংযোগ
* 

## পাদটীকা

বিষয়শ্রেণী:বীরভূম জেলা
বিষয়শ্রেণী:বীরভূম জেলার গ্রাম
বিষয়শ্রেণী:সতী পীঠের অবস্থান
বিষয়শ্রেণী:বীরভূম জেলার শহর ও নগর
ফ্রেড কোরমাতসু

**ফ্রেড টয়োসাবুরু কোরমাতসু** (是 松 豊 三郎, ৩০ জানুয়ারি ১৯১৯ - ৩০ মার্চ ২০০৫) ছিলেন দ্বিতীয় বিশ্বযুদ্ধের সূত্রপাতের সময় মার্কিন যুক্তরাষ্ট্রের পশ্চিম উপকূলীয় অঞ্চলে বসবাসকারী একজন জাপানি বংশোদ্ভূত আমেরিকান নাগরিক। জাপানি নৌ ও বিমান বাহিনী পার্ল হারবার আক্রমণ কিছুদিন পরে প্রেসিডেন্ট ফ্রাঙ্কলিন ডি রুজভেল্ট 9066 নং নির্বাহী আদেশ জারি করেন, যাতে তিনি "সামরিক এলাকা" থেকে জাপানি বংশোদ্ভূত সব ব্যক্তিদের অপসারণ করতে তার মনোনীত প্রতিনিধি হিসাবে প্রতিরক্ষা মন্ত্রী ও সামরিক কমান্ডারকে অনুমোদন দেন এবং তাদেরকে 'অন্তরীণ শিবির'-এ স্থানান্তর করতে নির্দেশ দেন যা *জাপানি আমেরিকান অন্তরীণ* হিসাবে পরিচিত হয়। ফ্রেড কোরমাতসু এই যুদ্ধকালীন আদেশ মান্য করতে অস্বীকার করে তার নিজের বাড়ি ছেড়ে জাপানি আমেরিকানদের জন্য নির্ধারিত অন্তরীণ ক্যাম্পে রিপোর্ট করতে অস্বীকার করেন; ফলশ্রুতিতে তিনি গ্রেফতার এবং দোষী সাব্যস্ত হোন। মামলায় তিনি আপীল আদালতে হেরে যাবার পর অন্তরীন আদেশের 'সাংবিধানিক' যৌক্তিকতা চ্যালেঞ্জ করে মার্কিন যুক্তরাষ্ট্রের সুপ্রিম কোর্টে পুনরায় আপিল করেন; কিন্তু সেখানে তিনি ৬-৩ ভোটে পরাজিত হোন।

বিষয়শ্রেণী:১৯১৯-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:ফোর ফ্রিডমস পুরস্কার প্রাপক
কর্ম (১৯৩৩-এর চলচ্চিত্র)

**কর্ম** (; ) ১৯৩৩ খ্রিষ্টাব্দে মুক্তিপ্রাপ্ত একটি দ্বিভাষী চলচ্চিত্র।

## কাহিনী
চলচ্চিত্রটির বিষয়বস্তু পিতার অমতে প্রতিবেশী রাজ্যের রাজপুত্রের সাথে একজন রাজকন্যার প্রণয়। রাজকন্যার চরিত্রে দেবিকা রাণী ও রাজপুত্রের চরিত্রে হিমাংশু রায় অভিনয় করেন।

## চলচ্চিত্র নির্মাণ
চলচ্চিত্র নির্মাতা হিমাংশু রায়ের আগের চলচ্চিত্রগুলির মতো কর্ম চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। সম্পূর্ণ চলচ্চিত্রটি ভারতে অভিনয় করা হয়। এই চলচ্চিত্রে হিমাংশু রায় মুখ্য ভূমিকায় অভিনয় করেন। তিনি তার স্ত্রী দেবিকা রাণীকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে গণ্য করা হয়।

## মুক্তি
হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।

## তথ্যসূত্র

## আরো পড়ুন

* 
* 
* 

বিষয়শ্রেণী:১৯৩৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
নিকোলাই রদেস্কু

**নিকোলাই রদেস্কু** (; ৩০ মার্চ ১৮৭৪, ক্যালিমানেস্তি – ১৬ মে ১৯৫৩, নিউ ইয়র্ক সিটি) ছিলেন একজন রোমানিয়ান সেনা কর্মকর্তা এবং রাজনীতিবিদ। তিনি কম্যুনিষ্ট শাসন-পূর্ব রোমানিয়ার সর্বশেষ প্রধানমন্ত্রী ছিলেন; তার শাসনকাল ছিলো ৭ ডিসেম্বর ১৯৪৪ থেকে ১ মার্চ ১৯৪৫ পর্যন্ত।

## তথ্যসূত্র

বিষয়শ্রেণী:১৮৭৪-এ জন্ম
বিষয়শ্রেণী:১৯৫৩-এ মৃত্যু
বিষয়শ্রেণী:দ্বিতীয় বিশ্বযুদ্ধের রাজনৈতিক নেতা
বিষয়শ্রেণী:রোমানিয়ার প্রধানমন্ত্রী
বিষয়শ্রেণী:প্রথম ক্যারল জাতীয় প্রতিরক্ষা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রথম বিশ্বযুদ্ধে রোমানীয় সামরিক কর্মকর্মী
বিষয়শ্রেণী:রোমানিয়ার স্বরাষ্ট্রমন্ত্রী
বিষয়শ্রেণী:দ্বিতীয় বিশ্বযুদ্ধের রোমানীয় ব্যক্তি
বিষয়শ্রেণী:মার্কিন যুক্তরাষ্ট্রে রোমানীয় প্রবাসী
বিষয়শ্রেণী:২০শ শতাব্দীতে যক্ষ্মায় মৃত্যু
উইকিউক্তি

**উইকিউক্তি** উইকি-ভিত্তিক পরিবারের একটি প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক পরিচালিত। এটি ড্যানিয়েল অ্যালস্টনের ধারণার উপর ভিত্তি করে এবং ব্রিয়ন ভিবের কর্তৃক বাস্তবায়িত। উইকিউক্তি পাতাসমূহ উইকিপিডিয়ার উল্লেখযোগ্য ব্যক্তিত্ব সম্পর্কে নিবন্ধে ক্রস-সংযুক্ত করা হয়।

প্রাথমিকভাবে ২০০৩ সালে সাইটটি এককভাবে শুধুমাত্র ইংরেজিতে প্রকাশিত হয়। পরবর্তীতে ২০০৪ সালের জুলাইতে অন্যান্য ভাষায় প্রকল্পটি কাজ শুরু করে।   অনুসারে, টি ভাষার উইকিউক্তি সক্রিয় রয়েছে। এগুলোতে সর্বমোট টি নিবন্ধ এবং  জন সাম্প্রতিক সক্রিয় সম্পাদক রয়েছে। এর মধ্যে বাংলা উইকিউক্তিতে সর্বমোট টি নিবন্ধ এবং  জন সাম্প্রতিক সক্রিয় সম্পাদক রয়েছে।

## ইতিহাস
থাম্ব|ডান|২০০৮ সালের প্রথম দিক পর্যন্ত সবচেয়ে বড় আটটি উইকিউক্তির উন্নয়ন

উইকিউক্তির মূল উদ্ভব ২০০৩ সালে হয়েছিল। নিবন্ধ তৈরির মাইলফলকগুলি উইকিস্ট্যাট থেকে নেওয়া হয়েছে।

## ক্রিয়াকলাপ
যদিও উক্তির জন্য অনেক অনলাইন সাইট রয়েছে, উইকিউক্তি এমন কয়েকটির মধ্যে অন্যতম যারা এর পাঠকদের এতে অবদান রাখার সুযোগ দেয় এবং খুব অল্প সংখ্যক যারা প্রতিটি উদ্ধৃতির জন্য সঠিক উৎস প্রদানের পাশাপাশি ভুল উদ্ধৃতিগুলির সংশোধন করার চেষ্টা করে। উইকিউক্তি পৃষ্ঠাগুলি উইকিপিডিয়ার উল্লেখযোগ্য ব্যক্তিত্ব সম্পর্কিত নিবন্ধগুলোর সাথে পরস্পর সংযোগ দ্বারা সংযুক্ত।

## বহুভাষিক উন্নয়ন
  অনুসারে, সর্বমোট টি ভাষায় উইকিউক্তির সাইট রয়েছে। যার মধ্যে টি সক্রিয় আর টি বন্ধ বা নিষ্ক্রিয় রয়েছে। সক্রিয় সাইটগুলোতে টি আর বন্ধ সাইটগুলোতে টি নিবন্ধ রয়েছে। এগুলোতে  জন নিবন্ধিত ব্যবহারকারী আছেন, যার মধ্যে  জন সাম্প্রতিক সময়ে সক্রিয় ছিলেন।

মূল নামস্থানের নিবন্ধ অনুসারে উইকিউক্তির সবচেয়ে বড় দশটি ভাষা প্রকল্পের পরিসংখ্যান:

সকল ভাষার পূর্ণাঙ্গ তালিকা দেখতে উইকিমিডিয়া পরিসংখ্যান দেখুন।

## পরীক্ষায় ব্যবহার
ভাষা পরীক্ষা-নিরীক্ষার জন্য উইকিউক্তিকে টেক্সট কর্পাস হিসেবে ব্যবহার করা সম্ভব হতে পারে। *২০১৭ কনফারেন্স অন দ্য নিউরাল ইনফরমেশন প্রসেসিং সিস্টেমস* (এনআইপিএস ২০১৭)-এর কথোপকথনমূলক বুদ্ধিমত্তা চ্যালেঞ্জে প্রবেশকারী রক্লো বিশ্ববিদ্যালয়ের দলটি বিরল শব্দের নিষ্কাশনের জন্য একটি কথোপকথন মডিউল তৈরি করতে উইকিউক্তি ব্যবহার করেছে। গবেষকরা সেরা উক্তি শনাক্ত করতে ভাষার মডেলকে প্রশিক্ষণ দিতে উইকিউক্তি ব্যবহার করেছেন।

## প্রতিক্রিয়া
উইকিউক্তিকে "উদ্ধৃতি অনুসন্ধানের জন্য একটি দুর্দান্ত সূচনা কেন্দ্র" হিসাবে প্রস্তাব করা হয়েছে, যেখানে শুধুমাত্র মূল উৎসের তথ্যসহ উদ্ধৃতিগুলোই উপলব্ধ। এটি ঘন ঘন ভুল উদ্ধৃতি চিহ্নিত করে তাদের সম্ভাব্য উৎস থেকে উৎসগুলো উল্লেখ করা হয়। "আলবার্ট আইনস্টাইন সম্ভবত আমাদের সময়ের সবচেয়ে উদ্ধৃত ব্যক্তিত্ব" এর মত তৈরি হওয়া দাবিগুলো বিশ্লেষণের জন্য এটি ব্যবহার করা যেতে পারে।

## আরও দেখুন
* মেটায় পরিসংখ্যান
* উইকিপিডিয়া
* উইকিম্যাপিয়া

## তথ্যসূত্র

## বহিঃসংযোগ
* 

বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
বিষয়শ্রেণী:বহুভাষিক ওয়েবসাইট

উক্তি, উইকি
বিষয়শ্রেণী:বিজ্ঞাপন মুক্ত ওয়েবসাইট
২০১৪-১৫ পাকিস্তান ক্রিকেট দলের বাংলাদেশ সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক ১৫ এপ্রিল থেকে ১০ মে, ২০১৫ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ৩টি একদিনের আন্তর্জাতিক, ১টি টুয়েন্টি২০ আন্তর্জাতিক ও ২টি টেস্ট খেলায় প্রতিদ্বন্দ্বিতায় অবতীর্ণ হয়। এছাড়াও, দলটি বাংলাদেশ ক্রিকেট বোর্ড একাদশের বিপক্ষে ৫০-ওভারের প্রস্তুতিমূলক খেলায় অংশ নেয়।

একদিনের আন্তর্জাতিকে বাংলাদেশ প্রথমবারের মতো পাকিস্তানের বিপক্ষে সিরিজ জয়সহ ৩-০ ব্যবধানে বাংলাওয়াশ করে। এছাড়াও একমাত্র টুয়েন্টি২০ আন্তর্জাতিকে জয় পায়। তবে টেস্ট সিরিজে পাকিস্তান ১-০ ব্যবধানে সিরিজ জয় করে। সম্প্রচারস্বত্ত্বের কারণ সিরিজটি **ড্যান কেক সিরিজ** নামে পরিচিতি পায়।

## দলের সদস্য
৭ এপ্রিল হাতে আঘাত পাওয়ায় শোয়েব মাকসুদকে সফর থেকে বাদ দেয়া হয়। তার পরিবর্তে ক্যাপবিহীন সাদ নাসিমকে অন্তর্ভুক্ত করা হয়। ১১ এপ্রিল পিঠের আঘাতের দরুণ সোহেল খানকে বাইরে রাখা হয় ও একদিনের আন্তর্জাতিক দলে জুনাইদ খানকে অন্তর্ভুক্ত করা হয়। তিনি অবশ্যসহ টুয়েন্টি২০ আন্তর্জাতিক ও টেস্ট দলের সদস্য রয়েছেন। টেস্টে তার পরিবর্তে ইমরান খানকে স্থলাভিষিক্ত করা হয়। ১৬ এপ্রিল হাতের আঘাতের দরুণ ইয়াসির শাহকে বাদ দিলে একদিনের দলে জুলফিকার বাবর অন্তর্ভুক্ত হন। ১৮ এপ্রিল এহসান আদিলকে একদিনের আন্তর্জাতিক থেকে প্রত্যাহার করলে উমর গুল তার স্থলাভিষিক্ত হন। ২২ এপ্রিল বাংলাদেশ দল তাদের টুয়েন্টি২০ আন্তর্জাতিকের জন্য দল ঘোষণা করে। তন্মধ্যে ক্যাপবিহীন অবস্থায় লিটন দাস ও মুস্তাফিজুর রহমানকে অন্তর্ভুক্ত করা হয়। ২৪ এপ্রিল বাংলাদেশ টেস্ট দলের নাম ঘোষণা করা হয়। হ্যামস্ট্রিংয়ের আঘাতের ফলে রাহাত আলীকে টেস্ট সিরিজের বাইরে রাখা হয়।

## খেলা পরিচালনাকারী কর্মকর্তা
নিম্নবর্ণিত কর্মকর্তাগণ খেলা পরিচালনা করছেন:

## ৫০-ওভারের প্রস্তুতিমূলক খেলা

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

### পরিসংখ্যান
;সর্বোচ্চ রান

;সর্বোচ্চ উইকেট

## একমাত্র টি২০আই

## টেস্ট সিরিজ

### ১ম টেস্ট

### ২য় টেস্ট

	
### পরিসংখ্যান
;সর্বোচ্চ রান

;সর্বোচ্চ উইকেট

## সম্প্রচার

## তথ্যসূত্র

## আরও দেখুন
* বাংলাদেশ ও পাকিস্তানের মধ্যকার টেস্ট ম্যাচের তালিকা
* আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা

## বহিঃসংযোগ
* ইএসপিএনে সিরিজের প্রধান পাতা

বিষয়শ্রেণী:২০১৫-এ বাংলাদেশী ক্রিকেট
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৫-এ পাকিস্তানি ক্রিকেট
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:পাকিস্তান ক্রিকেট দলের বাংলাদেশ সফর
বিষয়শ্রেণী:২০১৪-এ বাংলাদেশী ক্রিকেট
বিষয়শ্রেণী:২০১৪-এ পাকিস্তানি ক্রিকেট
ক্যালাথিয়া লোসানেরি

**ক্যালাথিয়া লোসানেরি** (বৈজ্ঞানিক নাম: *Calathea loeseneri*) হচ্ছে  Marantaceae পরিবারের অন্তর্গত একটি উদ্ভিদ প্রজাতি। এটি সাধারণত পেরু, ব্রাজিল, কলম্বিয়া, ইকুয়েডর ও বলিভিয়ায় পাওয়া যায়। এটা ১.২ মিটার  উচ্চতা (৪ফুট)  পর্যন্ত বৃদ্ধি  হতে পারে।

*ক্যালাথিয়া লোসানেরি* তার উৎপত্তিস্থলে বাইরে ব্যাপকভাবে একটি অলঙ্কারসমৃদ্ধকারী প্রজাতি হিসাবে চাষ করা হয়।
## চিত্রশালা

Calathea loeseneri - Denver Botanic Gardens - DSC00933.JPG
Calathea loeseneri - Flor.jpg
Calathea Kopper Krome (3072486185).jpg
Calathea Kopper Krome (3072485811).jpg
Calathea loeseneri 1.jpg
Calathea loeseneri 2.jpg


## তথ্যসূত্র

বিষয়শ্রেণী:ফুল
বিষয়শ্রেণী:ব্রাজিলের ফুল
ক্যালাথিয়া লুইজা

**ক্যালাথিয়া লুইজা** (বৈজ্ঞানিক নাম: *Calathea louisae*) হচ্ছে ক্যালাথিয়া এর অন্তর্গত একটি উদ্ভিদ প্রজাতি। এটি উৎপত্তি ব্রাজিলে হলেও ব্রাজিলের বাইরে এটি অলংকারসামগ্রী হিসেবে চাষ হয়ে থাকে।

ক্যালাথিয়া লুইজা একটি ঔষুধি উদ্ভিদ যা ৪০ সে.মি পর্যন্ত লম্বা হয়। পাতা ২২ সে,মি পর্যন্ত  লম্বা ও ১০ সে.মি প্রস্থ হয়।

## তথ্যসূত্র

বিষয়শ্রেণী:ফুল
বিষয়শ্রেণী:ব্রাজিলের ফুল
বিষয়শ্রেণী:উদ্যান উদ্ভিদ
সুলতানি

**সুলতানি** ছিল একটি উসমানীয় স্বর্ণমুদ্রা। সুলতান দ্বিতীয় মুহাম্মদের সময় এই মুদ্রা প্রথম প্রস্তুত করা হয়। এর ওজন ছিল ৩.৪৫ গ্রাম। সুলতানি প্রাচীন উসমানীয় মুদ্রা এবং এটি আলতিন নামেও পরিচিত।

## ব্যুৎপত্তি এবং ইতিহাস
ভূমধ্যসাগরে বাণিজ্যের সময়ে প্রয়োজনের মুখোমুখি হয়ে, উসমানীয় সাম্রাজ্য সামরিক ও বাণিজ্যিক স্তরে ভেনিস প্রজাতন্ত্রের মুখোমুখি হয়েছিল। ১৪৫৬ সালে মুহাম্মাদ ফাতিহ কনস্টান্টিনোপল (সবেমাত্র জয় করা), এদিরনে এবং সেরেস-এ নতুন টাকশাল তৈরিতে স্বাক্ষর করেন, যা শুধুমাত্র রৌপ্য আকসে উৎপাদনের জন্যই নয়, একটি নতুন অ্যাকাউন্টিং ইউনিটের জন্যও উৎসর্গীকৃত ছিল। সেক্ষেত্রে সোনার মুদ্রা তৈরি করা হয়েছিল, যা ভেনিসীয় স্বর্ণমুদ্রার সাথে প্রতিযোগিতা করতে সক্ষম। ডুচি (সাধারণভাবে জেকিনো বলা হয়) বা ফ্লোরেন্সের ফ্লোরিন, দুটি মুদ্রা ভূমধ্যসাগরীয় অববাহিকায় এবং মহাদেশীয় ইউরোপে তাদের স্থিতিশীলতা এবং দৃঢ়তার জন্য স্বীকৃত ছিল। এখানে লক্ষ্য প্রভাবশালী মুদ্রার অনুলিপি করা ছিলনা, বরং এটিকে সমতায় নিয়ে আসা। আর এই কৌশলটি দুই শতাব্দী ধরে সফল ছিল। প্রথম নথিভুক্ত টাকশাল ১৪৭৭-১৪৭৮ (হিজরি হিসেবে ৮৮২), কুস্তান্তিনিয়ায় (কনস্টান্টিনোপল), মুহাম্মাদ ফাতিহের সিলের (তুঘরা) নীচে। এই আদি মুদ্রাগুলোকে স্থানীয়ভাবে সুলতান বা হাসেন-ই সুলতানিয়ে বলা হয়। গড় ওজন ৩.৫৭২ গ্রাম খাঁটি গ্রেড সোনা (০.৯৯৭/১০০০)।

চিত্র:Sultani of Ahmed III, 1703.jpg

এই মুদ্রাগুলো তাদের মূল্যের কোন ইঙ্গিত বহন করে না। এটি বাজার যা তাদের সমতা নির্ধারণ করে, বা সম্ভবত একটি সাম্রাজ্যিক ডিক্রি। দাম তুলনামূলকভাবে স্থিতিশীল ছিল, গড়ে ৫০ রৌপ্য আকসে। বলকানে নতুন সোনার খনি আবিষ্কার এবং মিশর বিজয়ের কারণে সুলেমান দ্য ম্যাগনিফিসেন্টের রাজত্বকালে (১৫২০-১৫৬৬) সুলতান উৎপাদনের শীর্ষে পৌঁছেছিল। তখন স্বর্ণের ওজন বাজারমূল্যের হারে ৬০ আকসের সমতুল্য ৩,৫৪৪ গ্রাম করা হয়। ১৬ শতকের শেষের দিকে আর্থিক সংকট বা দুর্ভিক্ষের সময় রৌপ্য ধাতুর সাথে দাম খারাপ হয়েছিল। ১৭ শতকের শুরুতে ব্যবসায়ীরা সুলতানির প্রতি সন্দেহ করতে শুরু করে। তাই আকসের দাম পড়ে যায় এবং এর গুণমানও কমে যায়।

বণিক এবং রাজনীতিবিদদের জন্য এই ধরনের মুদ্রা সংরক্ষিত ছিল। যেসব লোকেরা এটি বহন করত না তারা একে আলতিন বলত, যার অর্থ "স্বর্ণ বা স্বর্ণমুদ্রা"।

শেষ সুলতানি প্রথম মাহমুদের (১৭৩০-১৭৫৪) শাসনামলে তৈরি হয়েছিল।

## তথ্যসূত্র

বিষয়শ্রেণী:স্বর্ণমুদ্রা
বিষয়শ্রেণী:তুরস্কের মুদ্রা
বিষয়শ্রেণী:উসমানীয় খিলাফতের মুদ্রা
অলিম্পিকে আলজেরিয়া

**আলজেরিয়া** ১৯৬৪ সালে অলিম্পিক গেমসে প্রথম অংশগ্রহণ করে। ১৯৭৬ গ্রীষ্মকালীন অলিম্পিক বয়কট ছাড়া ১৯৬৪ সালে থেকে প্রতিটি গ্রীষ্মকালীন অলিম্পিকে দেশটি অংশগ্রহণ করে। এছাড়াও আলজেরিয়া শীতকালীন অলিম্পিক গেমসে তিনবার ক্রীড়াবিদ পাঠিয়েছে।

## পদক তালিকা

### গ্রীষ্মকালীন অলিম্পিকে পদক

### শীতকালীন অলিম্পিকে পদক

### ক্রীড়ায় পদক

## তথ্যসূত্র

* 
* 
* 
*
আউলিয়াখানা নদী

**আউলিয়াখানা নদী** বাংলাদেশের নীলফামারী জেলার জলঢাকা উপজেলার একটি নদী। এটি জলঢাকার নিম্নাঞ্চল থেকে উৎপত্তি হয়ে কিশোরগঞ্জ উপজেলার ঘাঘট নদীতে পড়েছে। এই নদীর তীরে জলঢাকা উপজেলা সদর অবস্থিত। নদীর দৈর্ঘ্য ২৮ কিমি। গভীরতা ২ মিটার। নদী অববাহিকার আয়তন ৮০ বর্গ কিমি।

আউলিয়াখানার পানিপ্রবাহ মৌসুমী প্রকৃতির। জানুয়ারি থেকে মে মাস পর্যন্ত নদীতে প্রবাহ থাকে না। জুলাই মাসে বর্ষা মৌসুমে সবচেয়ে বেশি প্রবাহ থাকে।তখন প্রবাহের পরিমাণ ৮৩.২০ ঘনমিটার/সেকেন্ড থাকে। নদীতে পানির গভীরতা তখন ২ মিটার হয়। এ নদীতে জোয়ার-ভাটার প্রভাব আছে। সাধারণত বন্যায় নদীর দুকূল প্লাবিত হয় ও পার্শ্ববর্তী জনপদের ক্ষতি সাধন করে। এই নদীর উপর আউলিয়াখানা সেতু ও জলঢাকা সেতু নির্মিত হয়েছে।

## তথ্যসূত্র

## আরও দেখুন
* বাংলাদেশের নদীর তালিকা

বিষয়শ্রেণী:নীলফামারী জেলার নদী
বিষয়শ্রেণী:জলঢাকা উপজেলা
ভূমিজ

**ভূমিজ** হল ভারতের পশ্চিমবঙ্গ, অসম, ওড়িশা ও ঝাড়খণ্ড (বিশেষত বৃহত্তর সিংভূম জেলায়) রাজ্যে বসবাসকারী একটি আদিবাসী উপজাতি। তারা অস্ট্রো-এশিয়াটিক ভাষাগোষ্ঠীর স্থানীয় ভাষায় - ভূমিজ ভাষায় কথা বলে। তবে অধিকাংশ ভূমিজরা মাতৃভাষা হিসেবে বাংলা ভাষাতে কথা বলে।

২০০১ সালের জনগণনা অনুসারে পশ্চিমবঙ্গে ৩৩৬,৪৩৬ জন ভূমিজ বাস করেন। এই রাজ্যের তফসিলি জাতি ও উপজাতিদের ৭.৬% ভূমিজ। ওড়িশায় ভূমিজের সংখ্যা ২৪৮,১১৪ থেকে ৩২১,৫২৯-এর মধ্যে। এখানে এরা দ্বাদশ বৃহত্তম উপজাতি গোষ্ঠী। ঝাড়খণ্ডে ভূমিজদের সংখ্যা ১৬৪,০২২ থেকে ১৯২,০২৪-এর মধ্যে। অসম রাজ্যে ভূমিজদের সংখ্যা প্রায় ১৫০,০০০।

ভূমিজ শব্দের অর্থ ‘ভূমিপুত্র’। ঝাড়খণ্ডে হিন্দুধর্মে ধর্মান্তরিত আদিবাসী উপজাতিগুলির একটি হল ভূমিজ। ভূমিজ লোকেরা উপাধি হিসাবে 'সিংহ', 'সর্দার' বা 'ভূমিজ' শব্দগুলি ব্যবহার করে।

## পশ্চিমবঙ্গে ভূমিজ
পশ্চিমবঙ্গের পশ্চিমাঞ্চলের জেলাগুলিতে ভূমিজদের প্রাধান্য দেখা যায়। যদিও সংখ্যাতাত্ত্বিক দিক থেকে তারা সাঁওতাল ও বাউড়িদের থেকে অনেক পিছনে। তারা মূলত কাঁসাই ও সুবর্ণরেখা নদীর মধ্যবর্তী অঞ্চলে বাস করেন। প্রাচীনকালে সম্ভবত উত্তরে পঞ্চকোট অবধি এদের বসতি ছিল। 
বর্তমানে ধলভূম, বরাভূম, পাটকুম ও বাঘমুন্ডি এলাকাতেই ভূমিজরা বাস করে।

ছোটোনাগপুর মালভূমির নিকটবর্তী অঞ্চলে বসবাসকারী ভূমিজরা ভূমিজ ভাষার সঙ্গে নিজেদের যোগাযোগ এখনও বজায় রেখেছেন। কিন্তু পূর্বাঞ্চলের ভূমিজরা বাংলা ভাষাকে নিজেদের ভাষা রূপে গ্রহণ করেছে। ধলভূম অঞ্চলের ভূমিজরা সম্পূর্ণভাবে হিন্দুধর্মে ধর্মান্তরিত হয়েছে। ব্রিটিশ যুগে এবং তার কিছু আগেও অনেক ভূমিজ জমিদার হয়ে রাজা উপাধি গ্রহণ করেছিল। অন্যদের বলা হত সর্দার। সবাই যদিও সমাজে উচ্চ মর্যাদা পাওয়ার লক্ষ্যে নিজেদের ক্ষত্রিয় বলে দাবি করতেন।

## পাদটীকা

বিষয়শ্রেণী:ভারতে তফসিলি উপজাতি
বিষয়শ্রেণী:পশ্চিমবঙ্গের আদিবাসী
বিষয়শ্রেণী:আসামের সামাজিক গোষ্ঠী
বিষয়শ্রেণী:ভারতের তফসিলি জনজাতি
বিষয়শ্রেণী:পশ্চিমবঙ্গের উপজাতি
বিষয়শ্রেণী:ঝাড়খণ্ডের উপজাতি
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:ঝাড়খণ্ডের সামাজিক গোষ্ঠী
১৯০০ গ্রীষ্মকালীন অলিম্পিকে আর্জেন্টিনা

ফ্রান্সের প্যারিসে অনুষ্ঠিত **১৯০০ গ্রীষ্মকালীন অলিম্পিকে আর্জেন্টিনা** থেকে একজন ক্রীড়াবিদ অংশ নেয়।

## ইভেন্ট ফলাফল

### ফেনসিং

## তথ্যসূত্র

* ডি ওয়ায়েল, হারমান। *Herman's Full Olympians*: "1900 Olympians from Argentina"। সংগৃহীত ১১ মার্চ ২০০৬।  -এ উপলব্ধ।
* 

বিষয়শ্রেণী:অলিম্পিকে আর্জেন্টিনা
বিষয়শ্রেণী:১৯০০ গ্রীষ্মকালীন অলিম্পিকে দেশসমূহ
বিষয়শ্রেণী:১৯০০-এ আর্জেন্টিনার ক্রীড়া
অলিম্পিকে আর্জেন্টিনা

**আর্জেন্টিনা** প্রথম ১৯০০ সালে অলিম্পিক গেমসে অংশগ্রহণ করে।

আর্জেন্টেনীয় ক্রীড়াবিদরা গ্রীস্মকালীন অলিম্পিক গেমস এ মোট ৭০টি পদক জিতেছে। এদের মধ্যে ২৪টি এসেছে বক্সিং থেকে। অন্যান্য প্রতিযোগিতার চেয়ে আর্জেন্টিনা এই ইভেন্টে বেশি পদক অর্জন করে। দেশটি এখনো পর্যন্ত শীতকালীন অলিম্পিক গেমস এ কোন পদক জিতেনি।
১৯২৩ সালে আর্জেন্টিনা জাতীয় অলিম্পিক কমিটি গঠন এবং তা স্বীকৃতি লাভ করে।
বুয়েনস এয়ার ২০১৮ গ্রীষ্মকালীন যুব অলিম্পিকে আর্জেন্টিনাকে স্পনসর করবে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## যুব গেমসের পদক তালিকা

### গ্রীষ্মকালীন যুব গেমস অনুযায়ী পদক

### শীতকালীন যুব গেমস অনুযায়ী পদক

### গ্রীষ্মকালীন যুব ক্রীড়া অনুযায়ী পদক

## তথ্যসূত্র

## বহিঃসংযোগ
* 
* 
* 
*
শালি নদী

**শালি নদী** হল দামোদর নদের একটি উপনদী। এটি ভারতের পশ্চিমবঙ্গ রাজ্যের বাঁকুড়া জেলার উত্তরাঞ্চলে প্রবাহিত। এই নদীর উৎপত্তি গাং দুয়া ড্যাম। এটি মেজিয়া ও বাঁকুড়া শহরের মাঝামাঝি অঞ্চলে প্রবাহিত। ইন্দাস থানার অধীনস্থ সমসার গ্রামে এটি দামোদরে মিশেছে।

## পাদটীকা

বিষয়শ্রেণী:পশ্চিমবঙ্গের নদী
বিষয়শ্রেণী:বাঁকুড়া জেলা
মুহাম্মদ নজিব

**মুহাম্মদ নজিব** (, ; ২০ ফেব্রুয়ারি ১৯০১ &ndash; ২৮ আগস্ট ১৯৮৪) ছিলেন মিশরের প্রথম রাষ্ট্রপতি। ১৯৫৩ সালের ১৮ জুন মিশর একটি প্রজাতন্ত্র ঘোষিত হওয়ার পর ১৯৫৪ সালের ১৪ নভেম্বর পর্যন্ত তিনি এই পদে ছিলেন। নজিব ও জামাল আবদেল নাসের মিশরীয় বিপ্লবের প্রাথমিক নেতা ছিলেন। এই বিপ্লবের ফলে মিশর ও সুদানে মুহাম্মদ আলি রাজবংশের অবসান হয়। নাসেরের সাথে মতপার্থক্যের ফলে তাকে চাপের মুখে পদত্যাগ করতে হয়। পরের ১৮ বছর তিনি গৃহবন্দী ছিলেন। ১৯৭২ সালে রাষ্ট্রপতি আনোয়ার সাদাত তাকে মুক্তি দেন।

## আরও দেখুন
* মিশরের শাসকদের তালিকা
* মিশরীয় বিপ্লব ১৯৫২
* জামাল আবদেল নাসের

## তথ্যসূত্র

## আরও পড়ুন
* Muhammad Naguib, *Egypt's Destiny* (London, 1955)

## বহিঃসংযোগ

*The forgotten President

বিষয়শ্রেণী:১৯০১-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:মিশরের রাষ্ট্রপতি
বিষয়শ্রেণী:মিশরীয় জেনারেল
বিষয়শ্রেণী:খার্তু‌মের ব্যক্তিত্ব
বিষয়শ্রেণী:ফ্রি অফিসার্স‌ মুভমেন্ট
বিষয়শ্রেণী:কায়রোর ব্যক্তি
বিষয়শ্রেণী:মিশরীয় বিপ্লবী
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:২০শ শতাব্দীর আফ্রিকার রাষ্ট্রপতি
বিষয়শ্রেণী:২০শ শতাব্দীর মিশরের রাষ্ট্রপতি
১৯০৮ গ্রীষ্মকালীন অলিম্পিকে আর্জেন্টিনা

ইংল্যান্ডের লন্ডনে অনুষ্ঠিত **১৯০৮ গ্রীষ্মকালীন অলিম্পিকে আর্জেন্টিনা** থেকে একজন ক্রীড়াবিদ  অংশ নেয়। গ্রীষ্মকালীন অলিম্পিকে এটি তাদের দ্বিতীয় উপস্থিতি ছিল। এর আগে তারা ১৯০০ গ্রীষ্মকালীন অলিম্পিকে অংশগ্রহণ করে।

## ইভেন্ট ফলাফল

### ফিগার স্কেটিং

## তথ্যসূত্র

* 
* 

বিষয়শ্রেণী:অলিম্পিকে আর্জেন্টিনা
বিষয়শ্রেণী:১৯০৮ গ্রীষ্মকালীন অলিম্পিকে দেশসমূহ
বিষয়শ্রেণী:১৯০৮-এ আর্জেন্টিনার ক্রীড়া
১৯২০ গ্রীষ্মকালীন অলিম্পিকে আর্জেন্টিনা

বেলজিয়ামের এন্টওয়ার্পে অনুষ্ঠিত **১৯২০ গ্রীষ্মকালীন অলিম্পিকে আর্জেন্টিনা** অংশ নেয়। ১৯০০ এবং ১৯০৮ সালে মাত্র একজন করে ক্রীড়াবিদ পাঠানোর পর এই প্রথম আর্জেন্টিনা একটি সম্পূর্ণ দল পাঠায়।

## বক্সিং
১৯২০ অলিম্পিকে একজন বক্সার আর্জেন্টিনার প্রতিনিধিত্ব করে। বক্সিং এ দেশটির প্রথম উপস্থিতি ছিল এটি। এঙ্গেল  রদ্রিগেজ প্রতিযোগিতার প্রথম রাউন্ডেই পরাজিত হন।

## তথ্যসূত্র

* 
* 

বিষয়শ্রেণী:অলিম্পিকে আর্জেন্টিনা
বিষয়শ্রেণী:১৯২০ গ্রীষ্মকালীন অলিম্পিকে দেশসমূহ
বিষয়শ্রেণী:১৯২০-এ আর্জেন্টিনার ক্রীড়া
১৯২৮ শীতকালীন অলিম্পিকে আর্জেন্টিনা

**১৯২৮ শীতকালীন অলিম্পিকে আর্জেন্টিনা** প্রথমবারের মত অংশগ্রহণ করে। দেশটি দুইটি ববশ্লেজ দল পাঠায়, যারা প্রতিযোগিতায় যথাক্রমে চতুর্থ ও পঞ্চম স্থানে নিজেদের খেলা শেষ করে।

## ববশ্লেজ

## তথ্যসূত্র

*
* 

বিষয়শ্রেণী:অলিম্পিকে আর্জেন্টিনা
ইউসূফ মোহাম্মদ ইসমাঈল বারী-বারী

থাম্ব|upright=1.5|ইউসূফ মোহাম্মদ ইসমাঈল বারী-বারী
**ইউসূফ মোহাম্মদ ইসমাঈল বারি-বারি** (; মৃত্যু ২৭ মার্চ ২০১৫) ছিলেন একজনসোমালীয় রাজনীতিবিদ এবং কূটনৈতিকবিদ। ২০০৭ সালে তিনি কূটনৈতিক কার্যক্রমে যোগ দেয়।মৃত্যুর আগ পর্যন্ত তিনি সুইজারল্যান্ডের রাষ্ট্রদূত ছিলেন। ৪ এপ্রিল ২০০৮ থেকে তিনি জাতিসংঘের পার্লামেন্ট প্রতিনিধি ছিলেন।তার এক স্ত্রী এবং এক সন্তান ছিল।
২০১৫ সালে ২৭ মার্চ আল শিহাব জঙ্গীর মাক্কা আল মুকারমা হোটেলে গুলির স্বীকার হন।এরপরে তিনি চিকিৎসাধীন অবস্থায় হাসপাতালে মারা যান।
## তথ্যসূত্র

## বহিঃসংযোগ
* Official webpage at somaligov.net

বিষয়শ্রেণী:২০১৫-এ মৃত্যু
বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫৮-এ জন্ম
কমন সেন্স (পুস্তিকা)

***কমন সেন্স*** হল টমাস পেইন রচিত একটি ক্ষুদ্র পুস্তিকা বা প্যাম্ফলেট। ১৭৭৫-৭৬ সালে রচিত এই পুস্তিকাটি ১৭৭৬ সালে আমেরিকার জনসাধারনের মাঝে গ্রেট বৃটেনের কাছ থেকে স্বাধীনতা অর্জনে প্রয়োজনে যুদ্ধ করার জন্য অনুপ্রাণিত করেছে। এ পুস্তিকায় সহজ ও সাবলীল ভাষায় স্বাধীনতার তাৎপর্য ও তাৎক্ষণিক প্রয়োজনীয়তার বিষয়টি তুলে ধরা হয়েছে। জানুয়ারি ১০, ১৭৭৬ সালে আমেরিকান বিপ্লবের শুরুতে বেনামে প্রকাশিত এই পুস্তিকাটি তাৎক্ষণাৎ সার্বজনীন হয়ে ওঠে এবং এর বিক্রি আর বিতরণের ব্যাপকতা এতই বিশাল ছিল যে পানশালা থেকে শুরু করে সভা-সমাবেশে এটি উচ্চ স্বরে পাঠ করা হতো।

জর্জ ওয়াশিংটন তাদের সমস্ত সৈন্যবাহিনীকে এটি পড়িয়েছিল, এমনকি যখন ব্রিটিশ সেনারা বোস্টনের চারপাশ ঘিরে রয়েছিল তখনও। সেসময়কার উপনিবেশের জনসংখ্যার (২.৫ মিলিয়ন) অনুপাতে **কমন সেন্স** ছিল আমেরিকার ইতিহাসে সবচেয়ে বেশি বিক্রিত এবং বিতরণকৃত পুস্তিকা। ২০০৬ সাল পর্যন্ত এটি ছিল আমেরিকার সর্বকালের শ্রেষ্ঠ বিক্রিত প্রকাশনা।

## তথ্যসূত্র

## বহিঃসংযোগ

* "Common Sense: The Rhetoric of Popular Democracy"  lesson plan for grades 9-12 from National Endowment for the Humanities
* ''Common Sense'', complete text in various formats with audio
* On Line Full Text Google Books Scan & downloadable PDF
* At ushistory.org
* Project Gutenberg: #147 and #3755

বিষয়শ্রেণী:১৭৭৬-এর বই
বিষয়শ্রেণী:পুস্তিকা
বিষয়শ্রেণী:মার্কিন বিপ্লব
বিষয়শ্রেণী:টমাস পেইনের সৃষ্টিকর্ম
ছাতনা সমষ্টি উন্নয়ন ব্লক

**ছাতনা সমষ্টি উন্নয়ন ব্লক** হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি ছাতনা থানার অন্তর্গত। ছাতনা এই ব্লকের সদর।

## ভূগোল
ছাতনা  অক্ষ-দ্রাঘিমাংশে অবস্থিত। এটি বাঁকুড়া শহর থেকে  দূরে বাঁকুড়া-পুরুলিয়া রোডের উপর অবস্থিত। এই শহরের  উত্তর-পূর্বে শুশুনিয়া অবস্থিত।

ছাতনা ব্লকের আয়তন ৪৪১ বর্গ কিলোমিটার।

### গ্রাম পঞ্চায়েত
ছাতনা ব্লক / পঞ্চায়েত সমিতির অধীনস্থ গ্রাম পঞ্চায়েতগুলি হল: আড়া, ছাতনা ১, ছাতনা ২, ধবন, ঘোষগ্রাম, জামতোড়া, ঝুনকা, জিরা, মেট্যালা, শালদিহা, শুশুনিয়া ও তেঘড়ি।

### ভূগোল
ছাতনা ব্লক এলাকার মাটি এবড়োখেবড়ো, লাল ও ল্যাটেরাইট। এটি নিরক্ষীয় শুষ্ক উপ-আর্দ্র এলাকা। এখানকার বার্ষিক বৃষ্টিপাতের পরিমাণ ১১০০ থেকে ১৪০০ মিলিমিটার। ছাতনার তাপমাত্রা সর্বাধিক ৪৫ ডিগ্রি সেন্টিগ্রেট ও সর্বনিম্ন ১০ ডিগ্রি সেন্টিগ্রেট। এই অঞ্চলে অনেক টিলা ও উপত্যকা দেখা যায়। এখানে ভূমিক্ষয় বেশি হয়। কৃষিকাজ নির্ভর করে বৃষ্টিপাতের উপর। ভূগর্ভস্থ জল সহজে পাওয়া যায় না।

## জনপরিসংখ্যান
২০১১ সালের জনগণনা অনুসারে, ছাতনা ব্লকের জনসংখ্যা ১৬৯,১৪১। এর মধ্যে ৮৫,৫৬২ জন পুরুষ ও ৮৩,৫৭৯ জন মহিলা। ১৯৯১-২০০১ দশকে ছাতনার জনসংখ্যা বৃদ্ধির হার ৮.৩২%।

## পাদটীকা

## বহিঃসংযোগ
* 

বিষয়শ্রেণী:বাঁকুড়া জেলার সমষ্টি উন্নয়ন ব্লক
উইকিমিডিয়া প্রকল্প

থাম্ব|উইকিমিডিয়া প্রকল্পের লোগো পরিবার

**উইকিমিডিয়া প্রকল্প** একটি উইকি-ভিত্তিক প্রকল্প যা উইকিমিডিয়া ফাউন্ডেশন কর্তৃক পরিচালিত, একটি অলাভজনক সংগঠন যেটি সান ফ্রান্সিস্কো, ক্যালিফোর্নিয়ায় ২০০৩ সালে প্রতিষ্ঠিত। এই ফাউন্ডেশন অনেক ফ্রি সফটওয়্যার এবং ফ্রি বিষয়বস্তু প্রকল্পের পরিচালনা করে থাকে, যা নিচে তালিকাভুক্ত করা হল।

## তালিকা

## সফটওয়্যার প্রকল্প এবং অন্যান্য গুপ্ত প্রকল্পসমূহ

* [//www.mediawiki.org/wiki/ মিডিয়াউইকি] – একটি মুক্ত সফটওয়্যার ওপেন সোর্স উইকি প্যাকেজ ও ডকুমেন্টেশন
* ফ্যাব্রিকেটর – মিডিয়াউইকির জন্য একটি বাগ অনুসরণ এবং প্রকল্প ব্যবস্থাপনা পদ্ধতি
* উইকিটেক – উইকিমিডিয়া প্রযুক্তিগত ডকুমেন্টেশন
* উইকিমিডিয়া টুল ল্যাবস (এছাড়াও ডব্লিওএফএম ল্যাবস, টুল ল্যাবস, উইকিল্যাবস, ল্যাবস হিসাবে পরিচিত) – উন্নয়ন এবং অপারেশন প্রকৌশল সমর্থনের জন্য সার্ভার পরিবেশ
* [//test.wikipedia.org/wiki/Main_Page টেস্ট উইকিপিডিয়া] – সফটওয়্যার পরীক্ষার পরিবর্তনের জন্য
* সার্ভার অবস্থা – উইকিমিডিয়া ফাউন্ডেশনের বর্তমান অবস্থা – কোর সেবা
* [//stats.wikimedia.org/ উইকিস্ট্যাটস] – উইকিমিডিয়া পরিসংখ্যান
* উইকিমিডিয়া মেইলসার্ভিস – উইকিমিডিয়া মেইলিং তালিকা


## আরও দেখুন

* উইকিপিডিয়ার তালিকা
* উইকিসমূহের তালিকা
* সাহায্য:সংযোগ

## তথ্যসূত্র
হাতিম তায়ি

**হাতিম আল তায়ি** বা **হাতিম তায়ি** () (**দাতা হাতেম** বলেও পরিচিত), পূর্ণ নাম **হাতিম ইবনে আবদুল্লাহ ইবনে সাদ আত তায়ি** ছিলেন তায়ি গোত্রের একজন আরব খ্রিষ্টান কবি। সাহাবি আদি ইবনে হাতিম তার ছেলে। দানশীলতার জন্য তিনি প্রবাদপুরুষে পরিণত হন এবং বর্তমান সময়েও কারো দানশীলতাকে তার সাথে তুলনা করা হয়।

## জীবনী
হাতিম তায়ি আরব উপদ্বীপের হাইল অঞ্চলে বসবাস করতেন। তিনি ৫৭৮ সালে মারা যান। হাইলের তুওয়ারিনের তাকে দাফন করা হয়েছে। আরব্য রজনীতে তার কবরের কথা বলা হয়েছে।

বিখ্যাত ফারসি কবি শেখ সাদি তার গুলিস্তানে লিখেছেন, "হাতিম তাই বেঁচে নেই কিন্তু তার উজ্জ্বল নাম সদগুণের জন্য চিরকাল বিখ্যাত হয়ে থাকবে।" তার লেখা বুস্তানেও তিনি হাতিম তায়ির প্রশংসা করেছেন।

হাতিম তায়িকে নিয়ে দেশ ও ভাষাভেদে বিভিন্ন বই লেখা হয়েছে। এছাড়াও চলচ্চিত্র এবং টিভি সিরিজও নির্মিত হয়েছে।

১৭শ শতাব্দীর অরিয়েন্টালিস্ট ডি হারবেলটের মতে হাতিম তায়ির কবর আরবের আনোয়ারাজ গ্রামে অবস্থিত।

## কিসসায়ে হাতিম তায়ি

কিসসায়ে হাতিম তায়ি দক্ষিণ এশিয়ায় খুব জনপ্রিয়। হাতিম তায়িকে নিয়ে কয়েকটি চলচ্চিত্র এই গল্পকে ভিত্তি করে নির্মিত হয়েছে। এতে তার পূর্ব পুরুষ ও সদগুণ বিষয়ে সংক্ষিপ্ত বর্ণনা রয়েছে।

## তথ্যসূত্র
 
## বহিঃসংযোগ

## আরও দেখুন
*  The Story of Hatim in *[[The Arabian Nights]]* (AD 800-900 in modern form).
* *[https://web.archive.org/web/20151102080822/http://persian.packhum.org/persian/pf?file=08501030&ct=0 The Adventures of Hatim Tai]* (Qissa-e-Hatim Tai, from an 1824 Persian manuscript) by *[[Duncan Forbes (linguist)|Duncan Forbes]]*.
* Adventures of the second Darwesh in Bagh-o-Bahar or Qissa Chahar Darvesh, Mir Amman of Delhi, Urdu 1804, translated by  Duncan Forbes'' http://www.columbia.edu/itc/mealac/pritchett/00urdu/baghobahar/index.html#index
* Edward FitzGerald (1809–1883) mentions Hatim Tai in his translations of the Rubaiyat of Omar Khayyam. See quatrain IX in Fitzgerald's first edition:

   "But come with old Khayyam, and leave the Lot
    Of Kaikobad and Kaikhosru forgot:
      Let Rustum lay about him as he will,
    Or Hatem Taiy cry Supper--heed them not."

* Many books written and translated in Arabic, Persian, Urdu, Hindi etc.
* Hatem Tai in Tamil by Prema Pirasuram

বিষয়শ্রেণী:আরব্য রজনীর চরিত্র
বিষয়শ্রেণী:৫৭৮-এ মৃত্যু
বিষয়শ্রেণী:ইসলামপূর্ব আরব কবি
বিষয়শ্রেণী:আরব খ্রিস্টান
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:ইয়েমেনি কবি
বিষয়শ্রেণী:৬ষ্ঠ শতাব্দীর আরবি ভাষার কবি
উইকিমিডিয়া অধ্যায়ের তালিকা

**উইকিমিডিয়া চ্যাপ্টার** বা **উইকিমিডিয়া অধ্যায়** উইকিমিডিয়া প্রকল্পের স্বার্থ উন্নীত করার জন্য তৈরি জাতীয় বা উপ-জাতীয় অভালজনক সংগঠন, যেমন স্থানিয়ভাবে উইকিপিডিয়া। চ্যাপ্টারসমূহ উইকিমিডিয়া ফাউন্ডেশনের আইনত স্বাধীন, অণুমোদন কমিটির স্বীকৃতি পাওয়ার পর ফাউন্ডেশনের "চ্যাপ্টার চুক্তি" অনুযায়ী প্রবেশ করতে পারে, এবং ফাউন্ডেশন ওয়েবসাইটের উপর এর কোন নিয়ন্ত্রণ থাকে না। এই সংগঠন আঞ্চলিক সম্মেলন, আউটরিচ এবং বিশ্বব্যাপী ঘটনা যেমন উইকিম্যানিয়া সংগঠিত করে থাকে। জানুয়ারী ২০১৫ সালের হিসেবে ৪১টি স্বীকৃত উইকিমিডিয়া চ্যাপ্টার রয়েছে।

## তালিকা

## তথ্যসূত্র

### গ্রন্থপঞ্জী
* 
* 
* 
* 

উইকিমিডিয়া চ্যাপ্টারসমূহ
ই-রিডার

[থাম্ব|একটি তৃতীয় প্রজন্মের [আমাজন কিন্ডল|কিন্ডল]]
থাম্ব|একটি বিইবুক রিডার

একটি ই-রিডার (যাকে ই-বুক রিডার বা ই-বুক যন্ত্রও বলা হয়) হল এমন একটি বহনসক্ষম বৈদ্যুতিক যন্ত্র যা তৈরি করা হয়েছে ডিজিটাল ইলেক্ট্রনিক বই এবং সাময়িকপত্র পড়ার জন্য।

লেখা প্রদর্শন করতে পারে এমন যেকোন যন্ত্রই ই-রিডারের মত কাজ করে কিন্তু বিশেষ ই-রিডার কাজের জন্য তৈরি করা যন্ত্রগুলোতে বিশেষ ধরনের সুবিধা থাকে যা বহনযোগ্যতা, পড়া (বিশেষ করে রোদের আলোয়) এবং ব্যাটারির কার্যক্ষমতা ইত্যাদি। হাজার হাজার ছাপানো বই একটি মাত্র ই-রিডারে ডিজিটাল বই হিসেবে জমা থাকতে পারে এবং প্রয়োজনে আরও জমা রাখা যেতে পারে।

## আরও দেখুন
* ই-বুক রিডারের তুলনা
* Supporting platforms for e-book formats
* Open Publication Distribution System

## তথ্যসূত্র

## বহিঃসংযোগ
* 

বিষয়শ্রেণী:Dedicated e-book devices
বিষয়শ্রেণী:ই-বুকস
বিষয়শ্রেণী:Electronic paper technology
বিষয়শ্রেণী:ই-বুক
ওপেন হ্যান্ডসেট অ্যালায়েন্স

**ওপেন হ্যান্ডসেট অ্যালায়েন্স** হল ৮৪টি সংগঠনের সম্মিলনে গঠিত সংঘ যার উদ্দেশ্য মোবাইল যন্ত্রের জন্য মুক্ত মান তৈরি করা। সদস্য সংগঠনগুলো হল গুগল, এইচটিসি, সনি, ডেল, ইন্টেল, মটোরোলা, কোয়ালকম, টেক্সাস ইনস্ট্রুমেন্টস, স্যামসাং, এলজি, টি-মোবাইল, স্প্রীন্ট কর্পোরেশন, এনভিডিয়া এবং উইন্ড রিভার সিস্টেমস।

এটি প্রতিষ্ঠিত হয় ২০০৭ সালের ৫ই নভেম্বর গুগলের নেতৃত্বে ৩৪ সদস্য নিয়ে, যাতে মোবাইল হ্যান্ডসেট প্রস্তুতকারক, এপ্লিকেশন প্রস্তুতকারক, কিছু মোবাইল অপারেটর এবং চিপ নির্মাতা প্রতিষ্ঠান ছিল। এনড্রয়েড এই সংঘের প্রধান সফটওয়্যার মুক্ত উৎসের লাইসেন্স ভিত্তিক এবং অন্যান্য মোবাইল প্ল্যাটফর্ম যেমন অ্যাপল, মাইক্রোসফট, নকিয়া (সিমবিয়ান), এইচপি (পালম), স্যামসাং/ইন্টেল (টাইজেন, বাডা) এবং ব্ল্যাকবেরির সাথে প্রতিযোগিতা করেছে।

এনড্রয়েড প্ল্যাটফর্ম তৈরির প্রচেষ্টার অংশ হিসেবে, ওএইচএ'র সদস্যদের চুক্তিগতভাবে এনড্রয়েডের সাথে সামঞ্জস্য নয় এমন যন্ত্র প্রস্তুত করা নিষিদ্ধ।

## তথ্যসূত্র

* Google enters the wireless world
* Google's wireless initiatives go beyond Android

## বহিঃসংযোগ
* ওপেন হ্যান্ডসেট অ্যালায়েন্স অফিসিয়াল সাইট
* অটোমোটিভ গ্রেড লিনাক্স অফিসিয়াল সাইট

বিষয়শ্রেণী:প্রযুক্তি কনসোর্টিয়া
বিষয়শ্রেণী:মোবাইল প্রযুক্তি
বিষয়শ্রেণী:২০০৭-এ প্রতিষ্ঠিত
বিষয়শ্রেণী:২০০৭-এ ক্যালিফোর্নিয়ায় প্রতিষ্ঠিত
বিষয়শ্রেণী:২০০৭-এ প্রতিষ্ঠিত সংগঠন
বিষয়শ্রেণী:অ্যান্ড্রয়েড (অপারেটিং সিস্টেম)
কমলাবাঈ গোখলে

**কমলাবাঈ কামাট** বা **কমলাবাঈ গোখলে** প্রথম ভারতীয় চলচ্চিত্র অভিনেত্রী ছিলেন।

## ব্যক্তিজীবন
কমলাবাঈ কামাটের পিতা আনন্দ ননোস্কর বম্বে শহরে স্যার জামশেদজি জিজিভাই স্কুল অব আর্ট নামক প্রতিষ্ঠানে ইতিহাসের অধ্যাপক ছিলেন। কমলাবাঈয়ের মাতা দুর্গাবাঈ কামাট পরবর্তীকালে তার কন্যার সাথে প্রথম ভারতীয় চলচ্চিত্র অভিনেত্রী হিসেবে গণ্য হন। কমলাবাঈয়ের সঙ্গে পরবর্তীকালে রঘুনাথরাও গোখলের বিবাহ হয়। কমলাবাঈ তিন জন সন্তানের জন্ম দেন।

## কর্মজীবন
১৯১৩ খ্রিষ্টাব্দে পরিচালক দাদাসাহেব ফালকে তার রাজা হরিশচন্দ্র চলচ্চিত্রের জন্য কোন অভিনেত্রীর সন্ধান না পাওয়ায় আন্না সলুঙ্কে নামক একজন পুরুষকে দিয়ে নারী চরিত্রে অভিনয় করান। কিন্তু মোহিণী ভস্মাসুর নামক তার পরবর্তী চলচ্চিত্রে কমলাবাঈকে মুখ্য নারী চরিত্রে অভিনয়ের সুযোগ করে দেন। কমলাবাঈয়ের মাতা দুর্গাবাঈ কামাটও এই চলচ্চিত্রে পার্বতীর চরিত্রে অভিনয় করেন। ১৯৩০-এর দশকে কমলাবাঈ বীর সাভারকরের পরিচালিত উশাপ নামক নাটকে অভিনয় করেন। তিনি দীর্ঘ ছয় দশক ধরে ৩৫টি চলচ্চিত্রে অভিনয় করেন।

## অভিনীত চলচ্চিত্র

* ১৯৮০ *[[গেহরাঈ]]*
* ১৯৭২ *[[এক নজর]]*
* ১৯৭১ *[[হলচল (১৯৭১-এর চলচ্চিত্র)|হলচল]]*
* ১৯৬৭ *[[বাল্যকলসখি (১৯৬৭-এর চলচ্চিত্র)|বাল্যকলসখি]]*
* ১৯৫৪ *[[নাস্তিক কমলা]]*
* ১৯৫২ *[[আলাদিন অউর জাদুই চিরাগ]]*
* ১৯৪৯ *[[নবজীবনম কমলা]]*
* ১৯৪৬ *[[হকদার]]*
* ১৯৪৬ *[[সোনা চাঁদি]]*
* ১৯৪৪ *[[স্টান্ট কিং]]*
* ১৯৩৯ *[[গরীব কা লাল]]*
* ১৯৩৮ *[[চাবুকওয়ালি]]*
* ১৯৩৮ *[[স্ট্রীট সিঙ্গার (চলচ্চিত্র)|স্ট্রীট সিঙ্গার]]*
* ১৯৩৬ *[[আখরি গলতি]]*
* ১৯৩৬ *[[বে খারাব জান]]*
* ১৯৩৬ *[[প্রভু কে প্যায়ারা]]*
* ১৯৩৫ *[[ব্যারিস্টার’স ওয়াইফ]]*
* ১৯৩৫ *[[বিখরে মোতি]]*
* ১৯৩৪ *[[আফগান অবলা]]*
* ১৯৩৪ *[[অম্বরীষ]]*
* ১৯৩৪ *[[গুণসুন্দরী সুশীলা]]*
* ১৯৩৩ *[[অউরত কা দিল]]*
* ১৯৩৩ *[[ভোলা শিকার]]*
* ১৯৩৩ *[[ভুল ভুলইয়া (১৯৩৩-এর চলচ্চিত্র)|ভুল ভুলইয়া]]*
* ১৯৩৩ *[[চন্দ্রহাস (১৯৩৩-এর চলচ্চিত্র)|চন্দ্রহাস]]*
* ১৯৩৩ *[[কৃষ্ণ সুদামা]]*
* ১৯৩৩ *[[লাল-এ-ইয়মন লালারুখ]]*
* ১৯৩৩ *[[মির্জা সাহিবান]]*
* ১৯৩৩ *[[রাজরাণী মীরা]]*
* ১৯৩২ *[[ভুতিও মহল]]*
* ১৯৩২ *[[চার চক্রম]]*
* ১৯৩২ *[[নীতি বিজয়]]*
* ১৯৩২ *[[শীল বালা]]*
* ১৯৩১ *[[দেবী দেবযানী শর্মিষ্ঠা]]*
* ১৯১৩ *[[মোহিণী ভস্মাসুর]]*

## তথ্যসূত্র

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:১৯০০-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:ভারতীয় নির্বাক চলচ্চিত্র অভিনেত্রী
বিষয়শ্রেণী:মারাঠি অভিনয়শিল্পী
বিষয়শ্রেণী:হিন্দি চলচ্চিত্র অভিনেত্রী